Document ID: 32004D0542

KOMISSION PÄÄTÖS,
tehty 25 päivänä kesäkuuta 2004,
neuvoston päätöksen 79/542/ETY liitteen II muuttamisesta kolmansia maita, joista jäsenvaltiot sallivat tuoreen lihan tuonnin, koskevan luettelon osalta
(tiedoksiannettu numerolla K(2004) 1954)
(ETA:n kannalta merkityksellinen teksti)
(2004/542/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1) ja erityisesti sen 14 artiklan 3 kohdan c ja d alakohdan sekä 15 artiklan,
ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (2) ja erityisesti sen 8 artiklan 1 ja 4 kohdan,
sekä katsoo seuraavaa:
(1)
Luettelosta kolmansista maista tai niiden osista sekä eläinten terveyttä ja kansanterveyttä sekä eläinlääkärintodistuksia koskevista vaatimuksista tiettyjen elävien eläinten ja tuoreen lihan tuonnissa yhteisöön 21 päivänä joulukuuta 1979 tehty neuvoston päätös 79/542/ETY (3) on hiljattain muutettu yhteisön terveysvaatimuksista eläinten ja tuoreen lihan, jauheliha mukaan luettuna, tuonnissa kolmansista maista ja päätösten 79/542/ETY, 2000/572/EY ja 2000/585/EY muuttamisesta tehdyllä komission päätöksellä 2004/212/EY (4). Tämän muutoksen mukaisesti uudet terveystodistusten mallit tulevat voimaan 1 päivänä toukokuuta 2004.
(2)
Eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista 10 päivänä kesäkuuta 1993 tehtyä komission päätöstä 93/402/ETY (5) sovelletaan edelleen Argentiinaan, Brasiliaan, Chileen, Kolumbiaan, Paraguayhin ja Uruguayhin, ja se on hiljattain muutettu päätöksen 93/402/ETY muuttamisesta tuoreen lihan Argentiinasta tuonnin osalta 20 päivänä lokakuuta 2003 tehdyllä komission päätöksellä 2003/758/EY (6), jossa muutettiin Argentiinan alueiden kuvausta; kyseinen päätös kumotaan 1 päivänä toukokuuta 2004 päätöksellä 2004/212/EY.
(3)
Eläinten terveysvaatimuksista ja eläinlääkärintodistuksesta tuoreen lihan tuonnissa tietyistä Afrikan maista 12 päivänä huhtikuuta 1999 tehty komission päätös 1999/283/EY (7) on hiljattain muutettu päätösten 1999/283/EY ja 2000/585/EY muuttamisesta Botswanasta ja Swazimaasta peräisin olevan tuoreen lihan tuonnin osalta 31 päivänä heinäkuuta 2003 tehdyllä komission päätöksellä 2003/571/EY (8), jossa muutettiin Swazimaan alueiden kuvausta; kyseinen päätös kumotaan 1 päivänä toukokuuta 2004 päätöksellä 2004/212/EY.
(4)
Luettelosta kolmansista maista, joista jäsenvaltiot sallivat kaninlihan ja tietynlaisen luonnonvaraisen ja tarhatun riistan lihan tuonnin, sekä eläinten terveyttä ja kansanterveyttä sekä eläinlääkärintodistuksia koskevista vaatimuksista tällaisessa tuonnissa 7 päivänä syyskuuta 2000 tehty komission päätös 2000/585/EY (9) on hiljattain muutettu komission päätöksellä 2004/245/EY (10), jossa annettiin Islannille lupa viedä tarhattujen ja luonnonvaraisten sorkkajalkaisten riistaeläinten lihaa sikoja lukuun ottamatta.
(5)
Sen vuoksi neuvoston päätös 79/542/ETY on päivitettävä, jotta otetaan huomioon Argentiinan osalta päätöksessä 2003/758/EY, Swazimaan osalta päätöksessä 2003/571/EY ja Islannin osalta päätöksessä 2004/245/EY säädetyt alueiden kuvausta ja todistuksia koskevat vaatimukset.
(6)
Olisi päivitettävä päätöksen 79/542/ETY liitteessä II olevassa 1 osassa luetellut eräiden kolmansien maiden ISO-koodit.
(7)
On selvennettävä, että päätöksessä 79/542/ETY säädettyjen todistusmallien käyttö on pakollista, sanotun kuitenkaan rajoittamatta kolmansien maiden kanssa tehtyihin yhteisön sopimuksiin perustuvien erityisten todistusvaatimusten soveltamista.
(8)
Päätöksen 79/542/ETY liitteessä II oleva 1 osa olisi muutettava vastaavasti.
(9)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 79/542/ETY liitteessä II oleva 1 osa tämän päätöksen liitteessä olevalla tekstillä.
2 artikla
Tätä päätöstä sovelletaan 1 päivästä toukokuuta 2004.
3 artikla
Tämä päätös on osoitettu kaikille jäsenvaltioille.
Tehty Brysselissä 25 päivänä kesäkuuta 2004.

Labels: 3
17
5
6